JEGYZŐKÖNYV

Délegyháza Község Önkormányzat Polgármesterének 2021. február 4-én hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A veszélyhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

**1. A Zsebi-Baba Családi Bölcsőde térítési díjainak felülvizsgálata**

**2. A Délegyházi Vackor Bölcsőde térítési díjainak felülvizsgálata**

**3. Cafetéria szabályzatok jóváhagyása**

**4. A 2021. évi költségvetés előkészítése**

**5. Délegyházi Barátok köre névhasználati kérelme**

**6. Támogatási kérelem - Délegyházi Községi Polgárőr Egyesület támogatási kérelme**

1. Délegyháza Község Önkormányzatának Polgármestere az első napirendi pont vonatkozásában a következő határozatot hozta:

**8/2021. (II.04.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva eldönti, hogy Délegyháza Község Önkormányzata a Zsebi-Baba Családi Bölcsőde térítési díját nem kívánja módosítani.**

**Határidő: azonnal**

**Felelős: Polgármester, Jegyző**

2. Délegyháza Község Önkormányzatának Polgármestere a második napirendi pont vonatkozásában a következő határozatot hozta:

**9/2021. (II.04.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva eldönti, hogy Délegyháza Község Önkormányzata a Délegyházi Vackor Bölcsőde térítési díját nem kívánja módosítani.**

**Határidő: azonnal**

**Felelős: Polgármester, Jegyző**

3. Délegyháza Község Önkormányzatának Polgármestere a harmadik napirendi pont vonatkozásában a következő határozatot hozta:

**10/2021. (II.04.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, Délegyháza Község Önkormányzat Képviselő-testülete jogkörében eljárva a 2021. évi költségvetés keretében a Cafeteria Szabályzatokat és az azokban megjelölt keretösszegeket elfogadja.**

**Határidő: azonnal**

**Felelős:** **polgármester, jegyző**

4. Délegyháza Község Önkormányzatának Polgármestere a negyedik napirendi pont vonatkozásában a következő határozatot hozta:

**11/2021. (II.04.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva a 2021. évi költségvetés tervezetét megvizsgálta, az abban foglaltakat elfogadja, és felkéri jegyzőjét, hogy a költségvetési rendelethez szükséges mellékleteket a jogszabályban előírt formában készítse el, és a 2021. évi költségvetési rendeletet ennek megfelelően terjessze a Képviselő-testület, illetőleg a Képviselő-testület jogkörében veszélyhelyzet idején eljáró Polgármester elé.**

**Határidő: 2021. február 15.**

**Felelős: dr. Molnár Zsuzsanna jegyző, Budavári Irma gazdasági vezető**

5. Délegyháza Község Önkormányzatának Polgármestere az ötödik napirendi pont vonatkozásában a következő határozatot hozta:

**12/2021. (II.04.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva - a külön íven szövegezett határozatával - hozzájárul ahhoz, hogy a község neve a „Délegyházi Barátok Köre” civil szervezet nevében feltüntetésre kerüljön, a szervezet Délegyháza nevét használja. A Képviselő-testület a jelen határozatával hozzájárul a fenti jogi személynek a civil szervezetek nyilvántartásába történő bejegyzéséhez is.**

**Határidő: azonnal**

**Felelős: Polgármester, jegyző**

6. Délegyháza Község Önkormányzatának Polgármestere a hatodik napirendi pont vonatkozásában a következő határozatot hozta:

**13/2021. (II.04.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva elhatározza, hogy a Délegyházi Községi Polgárőr Egyesületet 2021. évre 500.000,- Ft összeggel támogatja az Egyesület indulása, egyenruha és egyéb felszerelés beszerzése céljából, a 2021. évi költségvetése terhére.**

**Felelős: Polgármester, Jegyző**

**Határidő: azonnal**

k.m.f.

dr. Riebl Antal dr. Molnár Zsuzsanna

polgármester jegyző